Petroniškis (ežeras)
55°43′1″ š. pl. 26°15′15″ r. ilg.﻿ / ﻿55.71694°š. pl. 26.25417°r. ilg.﻿ / 55.71694; 26.25417 Petroniškis arba Purvinka – ežeras Lietuvoje, Zarasų rajone, Zarasų miesto pietiniame pakraštyje. Ežero ilgis iš vakarų į rytus – 0,27 km, plotis – iki 0,18 km. Altitudė 145,7 m. Krantai neaukšti, pietinis ir vakarinis žemi ir pelkėti, apaugę medžiais ir krūmynais. Aplink ežerą stovi gyvenamieji namai, ūkinės paskirties pastatai, pietinėje pakrantėje – pievos ir miškeliai. Šiaurės vakaruose išteka upeliukas link Zarasaičio ežero (Laukesos baseinas).